બિપાશા બાસુએ તેનું કોઈ ફિલ્મી બૅકગ્રાઉન્ડ ન હોવા છતાં બૉલીવુડમાં પોતાનું ખાસ સ્થાન બનાવવામાં સફળતા મેળવી છે. બંગાળી કન્યા બિપાશાએ હાલમાં પોતાનો બીજો ફિટનેસ-વિડિયો લૉન્ચ કર્યો છે અને હવે તે પોતાની આગામી ફિલ્મ ‘રાઝ ૩’ની રિલીઝની રાહ જોઈ રહી છે. છેલ્લા એક દાયકા કરતાં વધારે સમયથી બૉલીવુડમાં કામ કરી રહેલી બિપાશા પોતાના જીવન, લિન્ક-અપ અને બ્રેક-અપ્સ વિશે મોકળા મને વાત કરે છે.